b'\n_START_ARTICLE_\nFranc Perko\n_START_SECTION_\n\xc5\xa0kofovsko geslo\n_START_PARAGRAPH_\nUniti in Spiritu (Zdru\xc5\xbeeni v duhu)_NEWLINE_Enomenoi to Pneumati (v gr\xc5\xa1\xc4\x8dini)\n_START_SECTION_\n\xc5\xbdivljenjepis\n_START_PARAGRAPH_\nFranc Perko se je rodil na Krki kot tretji otrok o\xc4\x8deta Janeza in matere Jo\xc5\xbeefe. Leta 1936 je pri\xc4\x8del obiskovati osnovno \xc5\xa1olo, nato pa se je leta 1941 vpisal na \xc5\xa0kofijsko klasi\xc4\x8dno gimnazijo. Ta ustanova je bila ukinjena, zato se je leta 1945 vpisal na dr\xc5\xbeavno klasi\xc4\x8dno gimnazijo in jo leta 1949 tudi uspe\xc5\xa1no kon\xc4\x8dal z maturo. Jeseni 1949 je za\xc4\x8del \xc5\xa1tudirati na dr\xc5\xbeavni Teolo\xc5\xa1ki fakulteti v Ljubljani. V duhovnika ga je posvetil Anton Vovk leta 1953. Po novi ma\xc5\xa1i je od\xc5\xa1el slu\xc5\xbeiti voja\xc5\xa1\xc4\x8dino v Beograd. Bil je tudi zaprt, ker naj bi se nor\xc4\x8deval iz takratne oblasti._NEWLINE_Leta 1964 je postal predavatelj na ljubljanski Teolo\xc5\xa1ki fakulteti, jeseni leta 1965 pa je od\xc5\xa1el \xc5\xa1tudirat v Rim. Tam je tudi doktoriral. Dne 16. decembra 1986 ga je pape\xc5\xbe Janez Pavel II. imenoval za beograjskega nad\xc5\xa1kofa in prvega beograjskega metropolita. Pape\xc5\xbe ga je tudi posvetil cerkvi sv. Petra v Rimu 6. januarja 1987. Nad\xc5\xa1kof Perko je bil med letoma 1986 in 1991 \xc4\x8dlan Mednarodne teolo\xc5\xa1ke komisije, v obdobju 1988\xe2\x80\x931998 pa je bil tudi \xc4\x8dlan Mednarodne katoli\xc5\xa1ko-pravoslavne teolo\xc5\xa1ke komisije. Leta 2001 pa se je z mesta beograjskega nad\xc5\xa1kofa umaknil, saj je zaradi slabega zdravstvenega stanja zaprosil za upokojitev. Umrl je 20. februarja 2008 v duhovni\xc5\xa1kem domu na Lepem potu v Ljubljani._NEWLINE_Franc Perko se je v pokoju udele\xc5\xbeeval polemik kdo so zmagovalci II. svetovne vojne. Predlagal je tudi, da bi bilo dr. Gregoriju Ro\xc5\xbemanu potrebno postaviti spomenik.'